Ratleikur og Hrekkjavöku-andlitsmálun í vetrarfríi grunnskólanna Skemmtilegir viðburðir verða í boði fyrir alla fjölskylduna í Duus Safnahúsum í vetrarfríi grunnskólanna sem mun standa yfir frá laugardeginum 26. október til þriðjudagsins 29. október . Í tilefni þess að Hrekkjavakan er á næsta leiti er tilvalið tækifæri fyrir foreldra / aðstandendur að koma til okkar með börnum sínum og læra að mála skemmtilegt hrekkjavökuandlit á börnin sín . Hrekkjavöku-fjölskyldusmiðjan verður opin hjá okkur laugardaginn 26. október frá klukkan 13.00 – 16.00 í Bíósal Duus safnahúsa . Við hvetjum foreldra til þess að mæta með börnum sínum , hafa gaman og læra í leiðinni tæknina við andlitsmálun . Ókeypis aðgangur er á viðburðinn og lágmarksaldur 3 ára . Ákveðinn fjöldi sæta verður í boði hverju sinni og ef þörf er á er um að gera að taka þátt í ratleik eða skoða sýningar í húsunum á meðan beðið er eftir plássi . Skipulagið er þannig að 12 pör ( barn og aðstandandi ) komast að í hverri lotu . Lota 1 stendur frá kl. 13:00 - 13:45 Lota 2 stendur frá kl. 14:00 - 14:45 Lota 3 stendur frá kl. 15:00 - 15:45 Ef þið viljið tryggja ykkur pláss á ákveðnum tíma vinsamlegast sendið póst á duushus@reykjanesbaer.is og tilgreinið klukkan hvað þið viljið komast að . Spennandi ratleikur verður einmitt í boði dagana 26. -29. október frá klukkan 12 -17 alla dagana . Skemmtileg verðlaun verða í boði fyrir kláraðan leik . Ratleikurinn er fyrir börn á öllum aldri og því góð leið fyrir foreldra og börn að koma saman og hafa gaman í vetrarfríinu . Frítt verður inn fyrir þá foreldra sem mæta með börnum sínum og því upplagt tækifæri til að skoða frábærar sýningar sem í boði eru í húsunum .